CELEX: 32019R0402
Language: sk
Date: 2019-03-13 00:00:00
Title: Nariadenie Komisie (EÚ) 2019/402 z 13. marca 2019, ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný účtovný štandard 19

14.3.2019   
               
               
                  SK
               
               
                  Úradný vestník Európskej únie
               
               
                  L 72/6
               
            
         NARIADENIE KOMISIE (EÚ) 2019/402
         z 13. marca 2019,
         ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný účtovný štandard 19
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
         keďže:
         
                     (1)
                  
                  
                     Nariadením Komisie (ES) č. 1126/2008 (2) sa prijali určité medzinárodné štandardy a interpretácie, ktoré existovali k 15. októbru 2008.
                  
               
                     (2)
                  
                  
                     V rámci svojho pravidelného procesu zlepšovania, ktorý sa zameriava na zefektívnenie a objasnenie štandardov, Rada pre medzinárodné účtovné štandardy (IASB) uverejnila 7. februára 2018 dokument Zmena, krátenie alebo vyrovnanie programu („zmeny štandardu IAS 19“). Cieľom týchto zmien je objasniť, že po tom, ako dôjde k zmene, kráteniu alebo vyrovnaniu programu so stanovenými požitkami, by účtovná jednotka mala počas zvyšku obdobia vykazovania uplatňovať aktualizované predpoklady vyplývajúce z precenenia svojho čistého záväzku (aktíva) zo stanovených požitkov.
                  
               
                     (3)
                  
                  
                     Po konzultáciách s Európskou poradnou skupinou pre finančné výkazníctvo Komisia dospela k názoru, že zmeny medzinárodného účtovného štandardu (IAS) 19 Zamestnanecké požitky spĺňajú kritériá na prijatie stanovené v článku 3 ods. 2 nariadenia (ES) č. 1606/2002.
                  
               
                     (4)
                  
                  
                     Nariadenie (ES) č. 1126/2008 by sa preto malo zodpovedajúcim spôsobom zmeniť.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre účtovné predpisy,
                  
               PRIJALA TOTO NARIADENIE:
         
            Článok 1
            Medzinárodný účtovný štandard (IAS) 19 Zamestnanecké požitky v prílohe k nariadeniu (ES) č. 1126/2008 sa mení tak, ako je uvedené v prílohe k tomuto nariadeniu.
         
         
            Článok 2
            Každá spoločnosť začne uplatňovať zmeny uvedené v článku 1 najneskôr od dátumu začiatku svojho prvého účtovného obdobia, ktoré sa začína 1. januára 2019 alebo neskôr.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. marca 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. ES L 243, 11.9.2002, s. 1.
         
            (2)  Nariadenie Komisie (ES) č. 1126/2008 z 3. novembra 2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy (Ú. v. EÚ L 320, 29.11.2008, s. 1).
      
      
         
            PRÍLOHA
            
               Zmena, krátenie alebo vyrovnanie programu
            
            (Zmeny štandardu IAS 19)
            Zmeny štandardu IAS 19 Zamestnanecké požitky
            
            Dopĺňajú sa odseky 101A, 122A, 123A a 179 a menia sa odseky 57, 99, 120, 123, 125, 126 a 156. Pred odsek 122A sa dopĺňa nadpis.
            POŽITKY PO SKONČENÍ ZAMESTNANIA: PROGRAMY SO STANOVENÝMI POŽITKAMI
            …
            
               Vykazovanie a oceňovanie
            
            …
            
                     
                        57.
                     
                     
                        Účtovanie o programoch so stanovenými požitkami účtovnou jednotkou zahŕňa tieto kroky:
                        …
                        
                                    c)
                                 
                                 
                                    určenie výšky ďalej uvedených položiek, ktoré sa vykážu v hospodárskom výsledku:
                                    
                                                i)
                                             
                                             
                                                nákladov na súčasnú službu (pozri odseky 70 až 74 a odsek 122A).
                                             
                                          …
                                 
                              …
                     
                  
               Náklady na minulú službu a zisky a straty pri vyrovnaní
            
            
                     
                        
                           99.
                        
                     
                     
                        
                           Pri určovaní nákladov na minulú službu alebo ziskov a strát pri vyrovnaní účtovná jednotka precení čistý záväzok (aktívum) zo stanovených požitkov použitím súčasnej reálnej hodnoty aktív programu a súčasných poistno-matematických predpokladov (vrátane aktuálnych trhových úrokových sadzieb a iných aktuálnych trhových cien), zohľadňujúc pri tom:
                        
                        
                                    
                                       a)
                                    
                                 
                                 
                                    
                                       požitky ponúkané v rámci programu a aktíva programu pred zmenou, krátením alebo vyrovnaním programu; a
                                    
                                 
                              
                                    
                                       b)
                                    
                                 
                                 
                                    
                                       požitky ponúkané v rámci programu a aktíva programu po zmene, krátení alebo vyrovnaní programu.
                                    
                                 
                              …
                     
                  
                     
                        101A
                     
                     
                        Keď dôjde k zmene, kráteniu alebo vyrovnaniu programu, účtovná jednotka vykazuje a oceňuje akékoľvek náklady na minulú službu alebo zisk či stratu pri vyrovnaní v súlade s odsekmi 99 – 101 a odsekmi 102 – 112. Keď tak urobí, účtovná jednotka nezohľadňuje účinok stropu aktív. Účtovná jednotka následne určuje účinok stropu aktív po zmene, krátení alebo vyrovnaní programu a vykazuje akúkoľvek zmenu tohto účinku v súlade s odsekom 57 písm. d).
                        …
                     
                  
               Zložky nákladov na stanovené požitky
            
            
                     
                        
                           120.
                        
                     
                     
                        
                           Účtovná jednotka vykazuje zložky nákladov na stanovené požitky, s výnimkou prípadov, že v inom IFRS sa požaduje alebo povoľuje ich zahrnutie do nákladov na aktívum, takto:
                        
                        
                                    
                                       a)
                                    
                                 
                                 
                                    
                                       náklady na službu (pozri odseky 66 až 112 a odsek 122A) v hospodárskom výsledku;
                                    
                                 
                              …
                     
                  
               Náklady na súčasnú službu
            
            
                     
                        
                           122A
                        
                     
                     
                        
                           Účtovná jednotka určuje náklady na súčasnú službu pomocou poistno-matematických predpokladov určených na začiatku ročného obdobia vykazovania. Ak však účtovná jednotka preceňuje čistý záväzok (aktívum) zo stanovených požitkov v súlade s odsekom 99, náklady na súčasnú službu určuje pre zvyšok ročného obdobia vykazovania po zmene, krátení alebo vyrovnaní programu pomocou poistno-matematických predpokladov použitých na precenenie čistého záväzku (aktíva) zo stanovených požitkov v súlade s odsekom 99 písm. b).
                        
                     
                  
               Čistý úrok z čistého záväzku (aktíva) zo stanovených požitkov
            
            
                     
                        
                           123.
                        
                     
                     
                        
                           Účtovná jednotka určuje čistý úrok z čistého záväzku (aktíva) zo stanovených požitkov tak, že čistý záväzok (aktívum) zo stanovených požitkov vynásobí diskontnou sadzbou uvedenou v odseku 83.
                        
                     
                  
                     
                        
                           123A
                        
                     
                     
                        
                           S cieľom určiť čistý úrok v súlade s odsekom 123 účtovná jednotka používa čistý záväzok (aktívum) zo stanovených požitkov a diskontnú sadzbu určenú na začiatku ročného obdobia vykazovania. Ak však účtovná jednotka preceňuje čistý záväzok (aktívum) zo stanovených požitkov v súlade s odsekom 99, účtovná jednotka určuje čistý úrok pre zvyšok ročného obdobia vykazovania po zmene, krátení alebo vyrovnaní programu pomocou:
                        
                        
                                    
                                       a)
                                    
                                 
                                 
                                    
                                       čistého záväzku (aktíva) zo stanovených požitkov určeného v súlade s odsekom 99 písm. b); a
                                    
                                 
                              
                                    
                                       b)
                                    
                                 
                                 
                                    
                                       diskontnej sadzby použitej na precenenie čistého záväzku (aktíva) zo stanovených požitkov v súlade s odsekom 99 písm. b).
                                    
                                 
                              
                           Pri uplatňovaní odseku 123A účtovná jednotka zároveň zohľadňuje aj prípadné zmeny čistého záväzku (aktíva) zo stanovených požitkov počas obdobia, ktoré vyplývajú z príspevkov alebo platieb požitkov.
                        
                        …
                     
                  
                     
                        125.
                     
                     
                        Úrokové výnosy z aktív programu predstavujú zložku výnosov z aktív programu a určujú sa tak, že sa reálna hodnota aktív programu vynásobí diskontnou sadzbou uvedenou v odseku 123A. Účtovná jednotka určuje reálnu hodnotu aktív programu na začiatku ročného obdobia vykazovania. Ak však účtovná jednotka preceňuje čistý záväzok (aktívum) zo stanovených požitkov v súlade s odsekom 99, účtovná jednotka určuje úrokové výnosy pre zvyšok ročného obdobia vykazovania po zmene, krátení alebo vyrovnaní programu pomocou aktív programu použitých na precenenie čistého záväzku (aktíva) zo stanovených požitkov v súlade s odsekom 99 písm. b). Pri uplatňovaní odseku 125 účtovná jednotka zároveň zohľadňuje aj prípadné zmeny aktív programu počas obdobia, ktoré vyplývajú z príspevkov alebo platieb požitkov. Rozdiel medzi úrokovými výnosmi z aktív programu a výnosmi z aktív programu sa zahrnie do precenenia čistého záväzku (aktíva) zo stanovených požitkov.
                     
                  
                     
                        126.
                     
                     
                        Podiel účinku stropu aktív je súčasťou celkovej zmeny účinku stropu aktív a určuje sa tak, že sa účinok stropu aktív vynásobí diskontnou sadzbou uvedenou v odseku 123A. Účtovná jednotka určuje účinok stropu aktív na začiatku ročného obdobia vykazovania. Ak však účtovná jednotka preceňuje čistý záväzok (aktívum) zo stanovených požitkov v súlade s odsekom 99, účtovná jednotka určuje podiel účinku stropu aktív pre zvyšok ročného obdobia vykazovania po zmene, krátení alebo vyrovnaní programu tak, že zohľadní akékoľvek zmeny účinku stropu aktív určeného v súlade s odsekom 101A. Rozdiel medzi podielom účinku stropu aktív a celkovou zmenou účinku stropu aktív sa zahrnie do precenenia čistého záväzku (aktíva) zo stanovených požitkov.
                        …
                     
                  OSTATNÉ DLHODOBÉ ZAMESTNANECKÉ POŽITKY
            …
            
               Vykazovanie a oceňovanie
            
            …
            
                     
                        
                           156.
                        
                     
                     
                        
                           V prípade ostatných dlhodobých zamestnaneckých požitkov účtovná jednotka vykazuje v hospodárskom výsledku čistý súčet ďalej uvedených súm, s výnimkou prípadov, keď sa v inom štandarde IFRS požaduje alebo povoľuje ich zahrnutie do nákladov na aktíva:
                        
                        
                                    
                                       a)
                                    
                                 
                                 
                                    
                                       náklady na službu (pozri odseky 66 až 112 a odsek 122A);
                                    
                                 
                              
                           …
                        
                     
                  PRECHODNÉ USTANOVENIA A DÁTUM NADOBUDNUTIA ÚČINNOSTI
            …
            
                     
                        179.
                     
                     
                        Dokumentom Zmena, krátenie alebo vyrovnanie programu (Zmeny štandardu IAS 19) vydaným vo februári 2018 sa doplnili odseky 101A, 122A a 123A a zmenili odseky 57, 99, 120, 123, 125, 126 a 156. Účtovná jednotka tieto zmeny uplatňuje na zmeny, krátenie alebo vyrovnanie programu, ku ktorým dôjde k začiatku alebo po začiatku prvého ročného obdobia vykazovania, ktoré sa začína 1. januára 2019 alebo neskôr. Skoršie uplatňovanie je povolené. Ak účtovná jednotka uplatní tieto zmeny skôr, túto skutočnosť zverejní.